Klecininkų tvenkinys

Klecininkų tvenkinys – tvenkinys Lietuvoje, Kretingos rajone, 3 km į pietvakarius nuo Salantų. Sudarytas užtvenkus bevardį upelį (Pestupio intakas) 0,5 km nuo jo žiočių. Tvenkinio ilgis iš pietų į šiaurę – 0,21 km, plotis – iki 0,12 km. Altitudė 57,5 m. Krantai žemi. Pietinėje pakrantėje stūkso Krepų birštvos miškelis, kitose pakrantėse plyti pievos ir dirbami laukai. Šalia įsikūrę kaimai: Klecininkai, Barzdžių Medsėdžiai.

Šaltiniai 

Kretingos rajono tvenkiniai